تورکیه وقتی بیلن ساعت 20:55 ده یوز بیرگن و مرکزی ایلازیغ ولایتی سیوریجه تومنی بولمیش 6،8 رشتر زلزله عاقبتیده اولگنلر سانی 39 کیشی گه ییتگن لیگی بیلدیریلدی.
زلزله نینگ آرتیدن قیدیروو و قوتقروو فعالیتلری اوزلیکسیز دوام ایتماقده.
آفت و عاجل وضعیتلر اداره سی ییر قیمیرلش نینگ آرتیدن کسلخانه لرگه مراجعه قیلگن 1607 کیشی دن 1515 ته سی نینگ تداوی لری نینگ آرتیدن رخصت قیلگن لیکلرینی بیلدیردی.
باشقه تاماندن زلزله یوز بیرگن منطظقه گه آفت و عاجل وضعیتلر اداره سی باشقروویده توپلم 23 مینگ 507 ته عایله خیمه سی، 2 مینگ 354 ته بخاری، 6 مینگ 436 ته کارتن غذائی مواد انتقال بیریلگن.
تورکیه ایچکی ایشلر وزیری سلیمان سویلو، ساغلیق نی سقلش وزیری فخرالدین کوجه، اطراف و شهردارلیک وزیری مراد کوروم، دینی ایشلر عمومی رئیسی علی ایرباش ییر قیمیرلش یوز بیرگن منطقه گه باریب تیکشیروو اوتکزدی.
شونده ی بولیب جمهوریت خلق حزبی ییتکچیسی کمال قیلیچدار اوغلی ایلازیغ زلزله سی نینگ آرتیدن همکارلیک بوییچه بیانات بیریب "تورک خلقی غم و خوشلیکده بیرلیک بولگنینی کورستدی" دیدی.
ایی (یخشی) حزب ییتکچیسی مرال آق شنر اولگنلرنینگ عایله لریگه صبر چیدم تیلب "بیرگه لیکده بو یاره لرگه مرحم بوله میز" دیدی.
تورکیه ملی مدافعه وزیری یشر گولر بیر عالی بیلیم یورتی تامانیدن اویوشتیریلگن پروگرامده سوزگه چیقدی
ایردوغان جنابلری ترورچیلیک حادثه سی و ینگی اساسی قانون بوییچه صحبت قیلدی
